****

**ŽUPA SV. IVANA KRSTITELJA REČICA**

**BR. 670. GOD.XIII. 20.prosinca 2020.**

**ČETVRTA NEDJELJA DOŠAŠĆA**



**Prvo čitanje*:*** *2Sam 7, 1-5.8b-12.14a.16*

**Drugočitanje:** *Rim 16, 25-27*

**Evanđelje:** *Lk 1, 26-38*

**Zborna molitva:**

Gospodine, po anđelovu smo navještenju upoznali utjelovljenje Krista, tvoga Sina. Molimo te: ispuni nas svojom milošću i mukom i križem njegovim privedi nas k slavi uskrsnuća. Po Gospodinu.

**Ulazna pjesma:**

*Rosite, nebesa, odozgor, i oblaci, daždite Pravednika! Neka se rastvori zemlja da procvjeta Spasiteljem! (Iz 45, 8)*

**Pričesna pjesma:**

*Evo, Djevica će začeti i roditi sina,i nadjenut će mu se ime Emanuel – S nama Bog!(Iz 7, 14)*

*U ono vrijeme: Posla Bog anđela Gabriela u galilejski grad imenom Nazaret k djevici zaručenoj s mužem koji se zvao Josip iz ­doma Davidova; a djevica se zvala Marija. Anđeo uđe k njoj i reče: »Zdravo, milosti puna! ­Gospodin s tobom!« Na tu se riječ ona smete i stade razmišljati kakav bi to bio pozdrav. No anđeo joj reče: »Ne boj se, Marijo! Ta našla si milost u Boga. Evo, začet ćeš i roditi sina inadjenut ćeš mu ime Isus. On će biti velik i zvat će se Sin Svevišnjega. Njemu će Gospo­din Bog dati prijestolje Davida, oca njegova, i kraljevat će nad domom Jakovljevim uvijeke i njegovu kraljevstvu neće biti kraja.« Nato će Marija anđelu: »Kako će to biti kad ja muža ne poznajem?« Anđeo joj ­odgovori: »Duh Sveti sići će na te i sila će te Svevišnjega osjeniti. Zato će to čedo i biti sveto, Sin Božji. A evo tvoje rođakinje Elizabete: i ona u starosti svojoj zače sina. I njoj, nerotkinjom prozvanoj, ovo je već šesti mjesec. Ta Bogu ništa nije nemoguće!« Nato Marija reče: »Evo službenice Gospo­dnje, neka mi bude po tvojoj riječi!« I anđeo otiđe od nje.*

*Riječ Gospodnja.*

**BLAGOSLOV OBITELJI –**

Radujem se susretu s vama u vašem obiteljskom domu. Dolazim u ime Božje želeći s vama moliti blagoslov vašeg doma i svih članova vaše obitelji. Ove godine zbog epidemioloških mjera za blagoslov obitelji idem samo ja bez pratnje zvonara.

Neka se, ako je moguće, pripremi raspelo, svijeća i biblija u prostoriji gdje će se moliti i blagoslivljati dom i obitelj. Svećenik će sa sobom ponijeti blagoslovljenu vodu.

Blagoslov započinjemo u ODREĐENO VRIJEME, te bez prekida OBAVLJAM što je predviđeno za dotični dan

Kada svećenik dođe k vama, neka ga netko dočeka na ulazu stana/kuće, no bez pozdrava rukovanjem. Nije nužno niti da blagoslov bude u prostoriji gdje se nalazi okićen bor i jaslice. Neka po mogućnosti to bude odmah po ulasku u kuću u blizini ulaznih vratiju. Prilikom blagoslova neka svi članovi obitelji nose maske, jednako kao i svećenik.

Jednako tako, zbog aktualne epidemiološke situacije, svećenik neće konzumirati hranu i piće u vašim domovima. Tradicionalni objedi kod obitelji koje su nas znale ugostiti, ove će godine izostati.

.

Ukoliko se neka obitelj nalazi u samoizolaciji, neka slobodno nazove u župni ured kako bi se dogovorio neki novi termin za blagoslov. Jednako tako možete učiniti i ako ste u strahu od zaraze prilikom samog blagoslova. Ne ustručavajte se izraziti svoje želje!

Ukoliko netko ne bude kod kuće na dan kada prema rasporedu svećenik dolazi, a želi primiti blagoslov, molimo da se javite u župni ured (047/713 -002 ili 099 244-1234) te ćemo naknadno dogovoriti termin dolaska.

.

Ukoliko se SE ŽUPNIK RRAZBOLI I ZAVRŠI U SAMOIZOLACIJI, blagoslov se odgađa do daljnjega, o čemu ćete na vrijeme biti obavješteni putem naše župne web ili facebook stranice.

Budući da ove godine župnik ide sam – svoje obaveze prema zvonaru i orguljašu možete predati župniku u kuverti i napisati za koga je i koliko i obitelj koja daruje pa će im župnik predati, a možete dati i njimas osobno. To je na vama da odlučite.

Svoj dar za crkvu mošete isto predati župniku. Blagoslov se ne plaća već je to vaš dar. To je vaša dobra volja.

Hvala Vam na razumijevanju! Molimo jedni za druge!

**RASPORED BLAGOSLOVA**

|  |  |  |
| --- | --- | --- |
| **DATUM** | **NASELJE** | **VRIJEME POČETKA** |
| **26. 12.** | **BOGOVIĆI** | **Od 13,00 sati** |
| **27.12.** | **ZAMRŠJE OD OBITELJI BAN** | **Od 13,00 sati** |
| **28.12.** | **KARASI, ZAMRŠJE** | **Od 9,00 sati** |
| **29.12.** | **LUKA POKUPSKA OD RUDIN - ĆIČAK** | **OD 9,00 SATI** |
| **30.12.** | **LUKA POKUPSKA Nastavak** | **Od 9,00 sati** |
| **31.12.** | **LUKA POKUPSKA OD BANIĆ DO ĐURĐE KRALJ** | **Od 10,00 sati** |
| **02.01.** | **DOLNJA REČICA DO KAPELICE** | **Od 9,30 sati** |
| **03.01.** | **DOLNJA REČICA OD KAPELICE DO MLINA** | **Od 13,00 sati** |
| **04.01.** | **SLAČANI, KUZA** | **Od 10,00 sati** |
| **05.01.** | **GRDINCI, PAVLOVIĆI, TEČANCI** | **Od 9,30 sati** |
| **O6.01** | **LADIČAKI** | **Od 13,00 sati** |



Bog je stvorio svijet i nastavlja ga stvarati u svakom trenutku vremena. I mi ljudi u tome sudjelujemo. Mi trebamo Boga i Bog treba nas. Svaka dobra inicijativa dolazi od Boga, ali je On nemoćan ako ne želimo surađivati. Bog treba naš pristanak. Unatoč teškim kušnjama i društvenomu metežu, vlastiti život treba staviti u Božje ruke da raspolaže našim vremenom i našim talentima, kao što je trebao Marijin: ‘Neka mi bude’. Tko zna kakva čuda propuštamo učiniti zato što nismo dali svoj pristanak! Bog nas stalno poziva da se uključimo u Njegovu igru, a ne da zbrajamo samo svoje jadne rezultate. Bog je visok ulog, i to je jedina kocka u koju se treba upustiti. Sve druge kocke su poroci. Mudar čovjek izabire Boga za učitelja i ljubav kao put. Sve ostalo su stranputice.

U Došašću iščekujemo ispunjenje Božjega obećanja da će nam poslati svojega poslanika, svoga sina. Po njemu i u Njemu ljudi će se klanjati Bogu “u duhu i istini” (Iv 4,24).

|  |  |  |
| --- | --- | --- |
| Ponedjeljak,  **Župne obavijesti**  21.sudenoga | 6,00 | Petar Kanizije  + Tomo, Jela Banić; š Marija, Lovro Horvatić; za duše u čistilištu |
| utorak,  22..prosinca | 6,00 | Honorat  +Katarina Zebić (god) i ob.; + Marija, Josip Kralj; +Barabara i Josip Horvatić; za duše u čistilištu |
| Srijeda,  23.prosinca | 6,00 | Ivan Kentijski  + Franjo, Kata Beljan i Milka Dančuo; +Zlatko Pavlić i ob; + Dragutin, Marija Šimunić, + Ljubica Blažina; za duše u čistilištu |
| Četvrtak  24.prosinca | 21,00 | **BADNJAK**  +Adam, Barbara Fištrović; + Marija, Josip Kralj; + Jela Tomo Banić; duše u čistilištu  PONOČKA |
| Petak,  25.prosinca  Pin on Catecismo | 8,00  9,30  11,00 | **ROĐENJE ISUSA KRISTA - BOŽIĆ**  + Mara, Ivan Stepić i ob.; + Rudika Kotirba; +Bara Belokleić, Marica, Dominik Žunac, Janko Vusak, Dragutin, Jaga Pušak  + obitelj Mate Glavinić i Franjo Živok i ob.; + Mato, Ivan i ob. Glavinić; + Glorija Certić; +Vesna Gojšić i ob. Štef  + Marica, Ivan Šepac; + Marija, Josip Funduk, + Marija i Josip Kapučija; + Darko, Nikola Horvat; + Ana, Nikola Valentić |

* Prilika za svetu ispovijed svaki dan prije mise zornice od 5,30 sati
* Prilika za ispovijed; ponedjeljak, srijeda od 17 – 18 sati u crkvi
* Nastojmo se držati odredbi Stožera i naseg Nadbiskupa Na B**adnjak na večernjim misama može biti po 70 ljudi kao i na Božić na svakoj misi. Nastojmo držati razmak kako je obilježeno. Iza Božića vrijedi pravilo 25 ljudi. Ako dođe više ljudi morat će biti ispred crkve.**
* Betlehemsko svjetlo moći čete uzimati svaki dan. Sve ove dane crkva je otvorena od 5,30 do 18,00 sati
* Na badnjak i na Božić isto će biti otvorena crkva cijeli dan da možete doći i na osobnu molitvu i vidjeti jaslice.